**PREVÁDZKOVÝ PORIADOK**

**ŠKOLSKÉHO KLUBU DETÍ**

1. Rodičia do ŠKD prihlásia žiaka vyplnením a podpísaním prihlášky,

na základe ktorej pri splnení stanovených podmienok vydá riaditeľka školy rozhodnutie o prijatí do ŠKD.

2. Dochádzka prihlásených žiakov do školského klubu je povinná. Každú neprítomnosť žiaka v školskom klube musia rodičia, alebo triedny učiteľ oznámiť.

3. Žiak môže byť uvoľnený zo školského klubu i pred stanovenou dobou odchodu, ak o to rodičia písomne požiadajú vychovávateľku.

4. Opustiť školský klub bez dovolenia vychovávateľky nie je dovolené.

5. Žiak je povinný riadiť sa pokynmi vychovávateľky a plniť jej príkazy.

6. Vyučujúci prvého stupňa odovzdáva po skončení vyučovania žiakov do školského klubu priamo vychovávateľke. Ak vychovávateľka nepríde v stanovenom čase, počká so žiakmi až do jej príchodu. Neprítomnosť vychovávateľky hlási na riaditeľstve školy.

7. Na obed odchádzajú všetci žiaci podľa harmonogramu vystaveného na nástenke školy buď s vychovávateľkou alebo dozor konajúcim učiteľom.

8. Ak žiaci odchádzajú na obed pod dozorom dozor konajúceho učiteľa, tento je povinný priviesť žiakov naspäť do ŠKD a odovzdať ich vychovávateľke.

9. Pred odchodom na obed si každý žiak umyje ruky, počas obeda sa

správa podľa pravidiel spoločenského poriadku. Je príborom.

10. Dobu venovanú v režime dňa príprave na vyučovanie musia dodržiavať všetci žiaci.

11. Žiaci používajú počas ŠKD WC na dolnej chodbe.

12. V ŠKD žiaci používajú kolobežky, bicykle len s dovolením a pod dozorom vychovávateľky.

13. Za poškodené hry, knihy, hračky a iné pomôcky zodpovedá ten žiak, ktorý škodu úmyselne spôsobil.

14. Za žiaka, ktorý bol na vyučovaní, ale do školského klubu sa nedostavil, vychovávateľka nezodpovedá.

15. Prevádzka v školskom klube je podľa týždenného harmonogramu vypracovaného zástupkyňou RŠ podľa rozvrhu hodín. Prevádzka v ŠKD končí každý deň o **15.25** hod.

16. Žiak odchádza z ŠKD vždy pod dozorom zákonného zástupcu alebo učiteľa.

17. Za bezpečnosť žiakov v čase pobytu v ŠKD aj v čase odchodu domov v priestoroch areálu školy zodpovedá vychovávateľka ŠKD.

**Organizácia denných činností v ŠKD**

**11.40** príchod detí do ŠKD

**11.50 – 12.20** hygiena a obed

**12.20 – 14.00** odpočinková a relaxačná činnosť vrátane TOV

**14.00 – 14.30** príprava na vyučovanie, didaktické hry

**14.30 – 14.45** olovrant

**14.45 – 15.25** rekreačná činnosť, pobyt vonku

**15.00 – 15.25** odchod detí z ŠKD